|  |  |  |
| --- | --- | --- |
|  | **Budapest XVIII. Kerületi Vörösmarty Mihály Ének-zenei NyelviÁltalános Iskola és Gimnázium**OM azonosító:0353221181 Budapest, Vörösmarty u. 64., Tel/Fax: 291-53-12, Mobil: 30/357-5101e-mail: iskolatitkar@vmzene.hu | intezmenyvezeto@vmzene.hu honlap: www.vmzene.hu |  |

**Módosított intézkedési terv a 2020/2021-es tanévben a Budapest XVIII. Kerületi Vörösmarty Mihály Ének-zenei Nyelvi Általános Iskola és Gimnáziumban a járványügyi készenlét idején alkalmazandó eljárásrendről**

Az EMMI, a Nemzeti Népegészségügyi Központ, a Belügyminisztérium és az Operatív Törzs által kiadott módosított intézkedési tervben foglaltak alapján elkészítettük intézményünk módosított intézkedési tervét, melyben az egészségügyi kockázat minimalizálása érdekében az alábbi intézkedések megtételét határoztuk meg:

* kizárólag **egészséges, tüneteket nem mutató gyermekek** és **alkalmazottak** látogathatják intézményünket (amennyiben a tanulónál napközben a fertőzés tüneteit észleljük, elkülönítjük, és értesítjük az iskolaegészségügyi orvost, valamint a szülőket; amennyiben az iskola alkalmazottja napközben a fertőzés tüneteit tapasztalja, haladéktalanul jelzi azt az iskolavezetésnek),
* az a tanuló vagy alkalmazott, aki **bármilyen betegség** (egynapos is) **miatt** otthon maradt, **kizárólag a háziorvos/kezelőorvos igazolásával** vagy **kórházi zárójelentéssel** léphet újra az intézménybe; **hatósági házi karantén esetén** a járványügyi hatóság által kiadott, a járványügyi megfigyelést feloldó **határozat**ot szükséges bemutatnia,
* annak a tanulónak az iskolai hiányzását, aki a vírusfertőzés szempontjából **veszélyeztetett csoport**ba tartozik tartós betegsége (pl. szív-érrendszeri, légzőszervi megbetegedések, cukorbetegség) vagy például immunszupprimált állapota miatt, és erről orvosi igazolással, valamint szülői kérelemmel rendelkezik, annak bemutatása esetén, esetleges hiányzását igazolt mulasztásnak tekintjük,
* az intézményi csoportosulások megelőzése érdekében a **belépés** **három helyszínen** történik:
	+ az *alsó tagozatos tanulók* 7:30-tól 8:00-ig a Vörösmarty utcai kapun,
	+ a *felső tagozatos tanulók* a főbejáraton,
	+ a *gimnáziumi tanulók* pedig a Havanna utcai bejáraton (kivéve a 11. A osztály a főbejáraton) keresztül léphetnek be az intézmény területére.

A reggeli ügyeletet igénybe vevő és a 8:00 után érkező tanulók a főbejáraton keresztül léphetnek be az intézménybe.

* a belépés alkalmával valamennyi tanulónál és iskolai alkalmazottnál **lázmérés** történik, valamint a bejáratoknál vírusölő hatású **kézfertőtlenítés**re kerül sor,
* a **szülők** nem léphetnek be az iskolába, csak **a kapuig kísérhetik gyermeküket**, és délután a főbejáratnál, a kerítésen kívül várhatják őket,
* a napközis tanulók részére 14:30-tól 15:45-ig **védett tanulási időszak** van, ezért csak meghatározott időpontokban (14:30, 16:00, 16:30, 17:00, 17:00-tól folyamatosan) van lehetőségünk kiengedni a tanulókat (a 16:00-ig tartó kötelező benntartózkodási kérelem alapján),
* a szülők az osztálytanítókkal/osztályfőnökökkel/szaktanárokkal telefonon, e-mailben, valamint a KRÉTA-rendszeren keresztül tarthatják a **kapcsolat**ot,
* az eredeti **csengetési rend** a továbbiakban is érvényben marad,
* mivel a védőtávolság nem tartható, ezért a szájat és az orrot eltakaró **maszk viselése a tanteremben és azon kívül - a fokozódó járványveszélyre való tekintettel** - a **felső** és a **gimnáziumi tagozaton tanulók számára kötelező, az alsó tagozatos tanulók részére** pedig **a főépületbe történő** **átjáráskor (bontott órák, sorban állás az étkezésnél) elvárt a maszk viselése** (a maszkról a szülőknek kell gondoskodniuk); a maszk viselése a közösségi területeken az alkalmazottak számára is kötelező,
* az udvaron **osztályonként elkülönített területek**et jelöltünk ki,
* a **büfé** nem üzemel,
* az őszi **úszásoktatás**t felfüggesztjük, amennyiben a járványügyi helyzet lehetővé teszi, későbbi időpontban kerül megvalósításra (tavasszal vagy későbbi évfolyamon),
* az **1. félévben esedékes**, nagy létszámú tanuló vagy pedagógus egyidejű jelenlétével járó **rendezvények**et későbbre halasztjuk,
* a **délutáni iskolai** (nem tanórai) **sportfoglalkozások**at és **sportkörök**et (kivéve a gyógytestnevelés), valamint az iskolai **kórus/énekkar** próbáit átmenetileg felfüggesztjük,
* kiemelt figyelmet fordítunk az alapvető **higiénés szabályok** betartására (kérjük a szülőket, hogy gyermeküknek tanítsák meg az ún. köhögési etikettet: papírzsebkendő használata köhögéskor, tüsszentéskor, alapos kézmosás, kézfertőtlenítés, valamint a mellékhelyiségek használatának higiéniai követelményeit; saját használatra kézfertőtlenítő gélt és fertőtlenítőkendőt, lehetőség szerint, biztosítsanak gyermekük számára),
* **valamennyi osztályteremben** vírusölő **kézfertőtlenítőszer** került elhelyezésre,
* intézményünkben az alapos, mindenre kiterjedő **fertőtlenítő takarítás**t elvégeztük, szeptember 1-jétől a takarító személyzet a mindennapok során az alábbi feladatokat látja el:
	+ ajtók, faburkolatok, lambériák, szekrények, székek, padok, egyéb bútorok vegyszeres tisztítása,
	+ a szemétgyűjtők tisztítása, fertőtlenítése,
	+ játékok, sporteszközök tisztítása; radiátorok, csövek lemosása; ablakok, üvegfelületek tisztítása,
	+ a padló és a játszószőnyegek, egyéb textíliák tisztítása,
	+ felesleges, használaton kívüli tárgyak összegyűjtése, elszállítása,
	+ a bejáratoknál, az osztálytermekben és a mellékhelyiségekben elhelyezett kézfertőtlenítő folyadék, valamint a kéztörlő folyamatos utánpótlása

Az osztályok váltása között a tantermekben felületfertőtlenítést végzünk, melyet az iskolavezetés folyamatosan ellenőriz.

**A szülők a járványügyi helyzet fennállásáig az iskola épületébe indokolt esetben** – az előzetes egyeztetés után, csak az intézményvezető előzetes engedélyével (az egyeztetés telefonon (06/1 291-5312, illetve 06/30 357-5101), e-mailben (iskolatitkar@vmzene.hu) vagy a KRÉTA-rendszeren keresztül történhet), illetve kifejezetten szülők részére szervezett programon való részvétel céljából – **léphetnek be**. **Belépéskor a szájmaszk viselése és a kéz fertőtlenítése, valamint a portán a név megadása kötelező.**

**Koronavírus érintettség esetén intézményünkben csak az Oktatási Hivatal rendelhet el rendkívüli szünetet.**

Jelen módosított intézkedési terv visszavonásig érvényes.

Budapest, 2020. szeptember 10.

 Iskolavezetés